Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení niektorých zákonov v znení zákona č. 403/2010 Z. z. a o zmene a doplnení niektorých zákonov 

Spôsob pripomienkového konania	 	
Počet vznesených pripomienok, z toho zásadných	56  / 4 	
Počet vyhodnotených pripomienok	56 	
		
Počet akceptovaných pripomienok, z toho zásadných	32  / 3 	
Počet čiastočne akceptovaných pripomienok, z toho zásadných	5  / 1 	
Počet neakceptovaných pripomienok, z toho zásadných	19  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	8 (8o,0z) 	 	 	 	
3 .	Ministerstvo financií Slovenskej republiky 	3 (2o,1z) 	 	 	 	
4 .	Ministerstvo kultúry Slovenskej republiky 	4 (4o,0z) 	 	 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	2 (0o,2z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	5 (4o,1z) 	 	 	 	
8 .	Ministerstvo obrany Slovenskej republiky 	13 (13o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	 	 	 	x 	
10 .	Ministerstvo práce, sociálnych vecí a rodiny Slovenskej republiky 	3 (3o,0z) 	 	 	 	
11 .	Ministerstvo životného prostredia Slovenskej republiky  	3 (3o,0z) 	 	x 	 	
12 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
13 .	Ministerstvo zdravotníctva Slovenskej republiky 	1 (1o,0z) 	 	 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	2 (2o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	2 (2o,0z) 	 	 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	x 	 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	4 (4o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	4 (4o,0z) 	 	 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Republiková únia zamestnávateľov 	 	 	 	x 	
32 .	Odbor zmeny klímy 	 	 	 	x 	
	SPOLU	56 (52o,4z) 	0 (0o,0z) 	14 	4 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MV SR 	Doložke zlučiteľnosti 
V bode 3 písm. a) odporúčame medzi články Zmluvy o fungovaní EU doplniť tiež čl. 20 na ktorý sa odkazuje v poznámke pod čiarou 12) zákona. 
Pri názvoch smerníc odporúčame slovo „smernicu“ nahradiť slovom „smernica“. 
 	O 	A 	 	
MV SR 	K dôvodovej správe 
Vo všeobecnej časti štvrtom odseku je potrebné slovo „vyjedávania“ nahradiť slovom „vyjednávania“. 
 	O 	A 	 	
MV SR 	K čl. III bodu 6 
Navrhovaný nový odsek odporúčame označiť ako odsek 7 a vložiť ho za odsek 6 v § 92 z dôvodu prečíslovania odsekov v piatom novelizačnom bode. 

 	O 	N 	Pripomienka neakceptovaná, čísovanie v § 92 zodpovedá prečíslovaniu v piatom novelizačnom bode.  	
MV SR 	K čl. III bodu 1 
Znenie odseku 4 sa javí ako nesúladné s čl. I bodom 21. Považujeme za vhodnejšie nasledovné znenie odseku 4: 
„(4) Štátnemu zamestnancovi dočasne vyslanému podľa § 40 patrí funkcia podľa osobitného predpisu2b).“ 
V poznámke pod čiarou k odkazu 2b) odporúčame uviesť § 20a zákona č. 151/2010 Z. z. o zahraničnej službe a o zmene a doplnení niektorých zákonov. 
Odôvodnenie: Rozdielne sa uvádza postup pri stanovení funkcie v platovej triede v § 20a zákona č. 151/2010 Z. z. o zahraničnej službe a o zmene a doplnení niektorých zákonov a v § 29 ods. 4 zákona č. 400/2009 Z. z. o štátnej službe a o zmene a doplnení niektorých zákonov. 

 	O 	N 	Pripomienka neakceptovaná, nami navrhované znenie § 29 ods. 4 zákona č. 400/2009 Z. z podrobne uvádza postup pri ustanovení do funkcie štátneho zamestnanca dočasne vyslaného podľa § 40, pričom priamo odkazuje na osobitný zákon, a to na zákon č. 151/2010 Z.z.. Postup pri zaraďovaní dočasne vyslaného štátneho zamestnanca do funkcie v 1. až 11. platovej triede je v oboch zákonoch rovnaký.  	
MV SR 	Kčl. I bodu 24 
Po nahradení slova „najviac“ slovom „spravidla“ sa táto časť vety javí ako nadbytočná. Odporúčame preto nasledovné znenie prvej vety: 
“Doba vyslania podľa odseku 1 je viac ako šesť mesiacov“. 	O 	N 	Pripomienka neakceptovaná, podľa § 24 možno štátneho zamestnanca vyslať na vykonávanie funkcie v orgáne verejnej moci iného štátu alebo v medzinárodnej organizácii. Takéto vyslanie korešponduje s vyslaním podľa § 40 ods. 1 zákona č. 400/2009 Z.z. Z uvedeného dôvodu považujeme uvedenú formuláciu za správnu.  	
MV SR 	K čl. I bodu 16 
V písmene e) je potrebné slovo „povolenie“ nahradiť slovom „vydanie“ z dôvodu zosúladenia terminológie so zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov. 

V písmene g) odporúčame slovo „žiadostí“ nahradiť slovom „žiadosti“. 

V písmene h) nie je zrejmý význam slov „v prípadoch hodných osobitného zreteľa“. Aké prípady sú hodné osobitného zreteľa, tzn. kedy budú môcť občania Slovenskej republiky uzavrieť manželstvo na diplomatickej misii alebo konzulárnom úrade a kedy nie, nie je vysvetlené ani v dôvodovej správe, kde sa ako jediný príklad uvádza pobyt žiadateľov v štáte pôsobnosti zastupiteľského úradu. 
Uvedené je nad rámec § 3 zákona č. 36/2005 Z. z. o rodine a o zmene a doplnení niektorých zákonov, podľa ktorého má štátny občan Slovenskej republiky právo uzavrieť manželstvo na zastupiteľskom úrade Slovenskej republiky v cudzine bez akýchkoľvek ďalších podmienok vtedy, ak o to prejaví záujem, a preto je potrebné toto znenie vypustiť. 

Podľa písmena r) návrhu sa navrhuje, aby podmienky a spôsob poskytovania finančnej pomoci ustanovilo ministerstvo služobným predpisom. Z dôvodovej správy k uvedenému ustanoveniu vyplýva, že formu pomoci je potrebné zakotviť do vnútroštátnej legislatívy v záujme poskytovania pomoci občanom Slovenskej republiky. Podľa nášho názoru je potrebné z dôvodu prehľadnosti a transparentnosti poskytovania návratnej alebo nenávratnej pomoci občanom Slovenskej republiky, ako aj právnej istoty občanov (v mimoriadnych a odôvodnených prípadoch, v stave núdze alebo krízovej situácie) ustanoviť pravidlá jej poskytovania do všeobecne záväzného právneho predpisu, a nie do interného služobného predpisu ministerstva. 

Za písmeno r) odporúčame vložiť nové písmeno s) s nasledovným znením: 
„s) zverené konzulárne funkcie na základe medzinárodných zmlúv,x)“ 
Doterajšie písmeno s) za označí ako písmeno t). 
Odôvodnenie: Generálny konzulát Slovenskej republiky v Užhorode vykonáva v rámci „inej činnosti“ aj prijímanie žiadostí o udelenie povolenia na malý pohraničný styk a odovzdanie povolenia na malý pohraničný styk na základe medzinárodnej zmluvy. 
V súvislosti s vyššie uvedeným navrhujeme v poznámke pod čiarou uviesť Zmluvu medzi Slovenskou republikou a Ukrajinou o malom pohraničnom styku (oznámenie Ministerstva zahraničných vecí Slovenskej republiky č. 441/2008 Z. z.). 

V poznámke pod čiarou k odkazu 10f) je potrebné za slová „č. 300/1993 Z. z. o mene a priezvisku“ doplniť slová „v znení neskorších predpisov“. 

V poznámke pod čiarou k odkazu 10j) odporúčame doplniť odkaz na Nariadenie Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností) a o zrušení nariadenia Rady (ES) č. 1348/2000, na ktorý sa odkazuje aj v doložke zlučiteľnosti. 

V poznámke pod čiarou k odkazu 10k) je potrebné slovo „Napr.“ nahradiť slovom „Napríklad“. 

 	O 	A 	 	
MV SR 	K čl. I bodu 9 
V odseku 6 písm. c) odporúčame slovo „predsedá“ nahradiť slovom „predsedaní“, z dôvodu, že zamestnanci stáleho zastúpenia sa budú podieľať na predsedaní spolu s vybranými expertmi z jednotlivých rezortov. 
 	O 	ČA 	Spresnenie prerozdelenia predsedníctva medzi expertov z ústredia a Stáleho zastúpenia bolo špecifikované v dôvodovej správe v súvislosti s vyhodnotením zásadnej pripomienky MPRV SR.  	
MV SR 	K názvu 
Odporúčame slová „č. 403/2010 Z. z. a o zmene a doplnení niektorých zákonov“ nahradiť slovami „č. 403/2010 Z. z. a ktorým sa menia a dopĺňajú niektoré zákony“. 
 	O 	N 	Pripomienka neakceptovaná, názov je v súlade s bodom 17 prílohy č. 5 k Legislatívnym pravidlám vlády SR. 	
MF SR 	K čl. I bod 25 
Znenie čl. I bodu 25 § 25a navrhujem prehodnotiť, pretože navrhovaná právna úprava je neodôvodnená. Predmetné ustanovenie nie je náležite odôvodnené ani v dôvodovej správe. 	Z 	A 	Rozpor odstránený, text bol preformulovaný po vzájomnej dohode s MF SR.  	
MF SR 	K čl. II a III 
V čl. II (novela zákona č. 533/2003 Z. z.) a v čl. III (novela zákona č. 400/2009 Z. z.) upozorňujem na uplatnenie nerovnakého princípu riešenia platových náležitostí zamestnancov vyslaných do zahraničia, pretože pre zamestnancov odmeňovaných podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov sa upravuje výpočet platových náležitostí iba na rok 2015, pričom výpočet platových náležitostí štátnych zamestnancov odmeňovaných podľa zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov sa upravuje bez časového obmedzenia. 	O 	N 	Úmyslom predkladateľa bolo zachovať odmeňovanie pre oba druhy pracovnoprávneho vzťahu na rovnakom princípe. Vzhľadom na skutočnosť, že zákon č. 553/2003 Z.z. o odmeňovaní niektorých zamestnancov pri výkone práce vo verejnom záujme v znení neskorších predpisov upravuje odmeňovanie aj iných kategórií zamestnancov, ktorí nevykonávajú zahraničnú službu (teda výkon práce na zastupiteľskom úrade v zahraničí), však nebolo účelné uplatniť rovnaké legislatívne riešenie ako pri štátnej službe, teda presunúť dotknuté ustanovenia zákona týkajúce sa odmeňovania pri výkone štátnej služby v zahraničí do zákona o zahraničnej službe, a to aj po konzultáciách s gestorom oboch zákonov – Úradom vlády SR.  	
MF SR 	Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) [napr. čl. I bod 2 zosúladiť s bodom 37 prvou vetou prílohy LPV, v bode 16 poznámku pod čiarou k odkazu 10k zosúladiť s bodom 22 šiestym odsekom a bodom 48 prvým odsekom prílohy LPV, v bode 17 vypustiť slovo „pod“, v bode 19 poznámku pod čiarou k odkazu 12a zosúladiť s bodom 22 šiestym odsekom prílohy LPV, bod 26 zosúladiť s bodom 41 písm. d) prílohy LPV]. 	O 	ČA 	Znenie upravené v zmysle prílohy č. 5 k Legislatívnym pravidlám vlády SR.  	
MK SR 	Čl. I bod 16 
1. V § 10a písm. a) odporúčame vypustiť čiarku pred odkazom 12. 

2.V §10a písm. e) a f) odporúčame nahradiť slovo "žiadosti" slovom "žiadostí". 

3. V § 10a písm. p) treťom riadku odporúčame vypustiť spojku "a" alebo vložiť za slovo "dokumentov" čiarku a za spojku "a" zámeno "to". 

4. V § 10a písm. r) treťom riadku odporúčame nahradiť bodku za slovom zahraničí bodkočiarkou a slovo "Podmienky" napísať s malým písmenom. Odôvodnenie: Bod 13 posledná veta v Prílohe č. 5 k Legislatívnym pravidlám vlády SR.  	O 	ČA 	Pripomienka čiastočne akceptovaná. Znenie § 10a písm. p) vypustené na základe akceptovania zásadnej pripomienky MDVaRR SR.  	
MK SR 	Čl. I bod 25  
V § 25a odporúčame nahradiť číslice 10, 3 a 1 slovami desať, tri a jeden. Odôvodnenie: Bod 6 v Prílohe č. 5 k Legislatívnym pravidlám vlády SR.  	O 	A 	 	
MK SR 	Čl. I bod 26  
Na konci tohto novelizačného bodu odporúčame doplniť úvodzovky a bodku.  	O 	A 	 	
MK SR 	Čl. II 
V § 32e ods. 1 odporúčame nahradiť slová "k 31. decembru 2013" slovami "do 31. decembra 2013".  	O 	A 	 	
MDVaRR SR 	K Čl. I bod 16. – § 10a písm. o)  
V Čl. I bod 16. – § 10a písm. o) žiadam uviesť do súladu s Ústavou SR, inými zákonmi a všeobecne záväznými právnymi predpismi a právnymi aktmi EÚ. Navrhované znenie § 10a písm. o) je v rozpore so zákonom č. 575/2001 Z. z., zákonom č. 143/1998 Z. z., zákonom č. 338/2000 Z. z., zákonom č. 435/2000 Z. z., v rozpore s nariadením vlády SR č. 193/2009 Z. z., v rozpore s vyhláškou č. 54/2002 Z. z. a v rozpore s nariadením Komisie (ES) č. 859/2008, nariadením Komisie (EÚ) č. 1178/2011 a nariadením Komisie (EÚ) č. 965/2012. 

Odôvodnenie: 
Navrhované znenie § 10a písm. o) obsahuje odkaz na Vyhlášku ministra zahraničných vecí č. 157/1964 Zb. o Viedenskom dohovore o diplomatických stykoch (ďalej len „Viedenský dohovor o diplomatických stykoch“). Tento sa však nezaoberá oblasťou leteckej, vnútrozemskej vodnej a námornej dopravy. Uvedenú oblasť upravuje Vyhláška ministra zahraničných vecí č. 32/1969 Zb. o Viedenskom dohovore o konzulárnych stykoch (Čl. 5 písm. k), ďalej len „Viedenský dohovor o konzulárnych stykoch“). 
Podľa § 8 ods. 1 písm. e) a f) zákona č. 575/2001 o organizácii činnosti vlády a organizácii ústrednej štátnej správy v znení neskorších predpisov (ďalej len „zákon č. 575/2001 Z. z.“) je ministerstvo dopravy ústredným orgánom štátnej správy pre vnútrozemskú plavbu a prístavy, námornú plavbu, civilné letectvo. 

a) oblasť civilného letectva: 
Podľa § 48 ods. 1 písm. a) v súlade s § 49 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov (ďalej len „zákon č. 143/1998 Z. z.“) vykonáva štátny odborný dozor zákonom upraveným spôsobom Dopravný úrad v tých oblastiach, ktoré explicitne ustanovuje zákon č. 143/1998 Z. z. Navyše v oblasti obchodnej leteckej dopravy platia právne záväzné akty Európskej únie, ktoré ustanovujú, ktorý orgán štátnej správy môže vykonávať „kontrolnú činnosť“ nad prevádzkovateľmi lietadiel, ktoré sú zapísané v registri lietadiel Slovenskej republiky. Tieto činnosti v ich zmysle vykonáva letecký úrad, ktorým je v Slovenskej republike Dopravný úrad. 
V ustanovení je tiež terminologický nesúlad s nariadením Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008 v platnom znení, ktoré nepozná pojem „personál“, ale používa pojmy „letová posádka, palubný sprievodca“. 

b) oblasť vnútrozemskej vodnej dopravy: 
Podľa § 39 písm. a) zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (ďalej len „zákon č. 338/2000 Z. z.“) vykonáva štátny odborný dozor zákonom upraveným spôsobom Dopravný úrad v tých oblastiach, ktoré zákon explicitne ustanovuje. 
Výkon štátneho odborného dozoru nie je možné v zmysle zákona č. 338/2000 Z. z. delegovať na iné úrady ani orgány, vykonávajú ho plavební inšpektori spôsobilí na tieto úkony. 
V navrhovanom znení § 10a písm. o) navyše nie je špecifikované, čo všetko výkon dozoru a inšpekcie v seba zahŕňa, tieto pojmy nie sú náležite definované, rovnako nie sú stanovené oprávnenia a povinnosti diplomatickej misie a konzulárneho úradu s tým spojené, ani práva a povinnosti osôb, ktoré budú dozorom a inšpekciou dotknuté. Tiež nie sú definované sankcie s tým súvisiace. Výkon inšpekcie môže vykonávať iba uznaná klasifikačná spoločnosť alebo právnická osoba poverená ministerstvom dopravy. 
V ustanovení je taktiež terminologický nesúlad so zákonom č. 338/2000 Z. z., ktorý nepozná pojem „personál“, ale používa pojmy „posádka, členovia posádky plavidla, vodca plavidla“. 

c) oblasť námornej dopravy: 
Podľa § 5 zákona č. 435/2000 Z. z. o námornej plavbe v znení neskorších predpisov (ďalej len „zákon č. 435/2000 Z. z.“) je ministerstvo dopravy orgánom štátneho dozoru nad dodržiavaním tohto zákona právnickými osobami a fyzickými osobami. 
V navrhovanom znení § 10a písm. o) nie je špecifikované, čo všetko výkon inšpekcie zahŕňa. Výkon inšpekcie môže vykonávať iba poverená uznaná klasifikačná spoločnosť alebo ministerstvom dopravy poverená právnická osoba. 
V ustanovení je taktiež terminologický nesúlad so zákonom č. 435/2000 Z. z., ktorý nepozná pojem „personál“, ale používa pojmy. „členovia lodnej posádky, veliteľ námornej lode, dôstojníci, lodné mužstvo“. 
Túto pripomienku považujem za zásadnú. 
 	Z 	A 	Zásadná pripomienka akceptovaná, sporný text vypustený 	
MDVaRR SR 	K Čl. I bod 16 – § 10a písm. p)  
V Čl. I bod 16 – § 10a písm. p) žiadam uviesť do súladu s Ústavou SR, inými zákonmi a všeobecne záväznými právnymi predpismi, právnymi aktmi EÚ, ako aj s medzinárodnými zmluvami, ktorými je SR viazaná. Navrhované znenie § 10a písm. p) je v rozpore s Čl. 5 písm. l) Viedenského dohovoru o konzulárnych stykoch, v rozpore so zákonom č. 575/2001 Z. z., zákonom č. 143/1998 Z. z., zákonom č. 338/2000 Z. z., zákonom č. 435/2000 Z. z., zákonom č. 122/2013 Z. z., v rozpore s nariadením vlády SR č. 193/2009 Z. z. a v rozpore s nariadením Európskeho parlamentu a Rady (EÚ) č. 996/2010. 

Odôvodnenie: 
Navrhované znenie § 10a písm. p) obsahuje odkaz na Viedenský dohovor o diplomatických stykoch. Ten sa však nezaoberá oblasťou leteckej, vnútrozemskej vodnej a námornej dopravy. Uvedenú oblasť upravuje Viedenský dohovor o konzulárnych stykoch Čl. 5 písm. k). 
Podľa § 8 ods. 1 písm. e) a f) zákona č. 575/2001 Z. z. je ministerstvo dopravy ústredným orgánom štátnej správy pre vnútrozemskú plavbu a prístavy, námornú plavbu, civilné letectvo. 

a) oblasť civilného letectva: 
V navrhovanom znení § 10a písm. p) nie je špecifikované, aká pomoc sa poskytuje lietadlu. 
Upozorňujem súčasne na to, že Viedenský dohovor o konzulárnych stykoch nepovažuje za konzulárnu funkciu vyšetrovanie nehôd a riešenie sporov, ku ktorým došlo v priebehu letu, túto kompetenciu zaviedol zákon č.151/2010 Z. z. nad rámec úpravy Viedenského dohovoru o konzulárnych stykoch. 
Podľa § 18 ods. 4 zákona č. 143/1998 Z. z. v súlade s čl. 4 nariadenia č. 996/2010 zodpovedá za odborné vyšetrovanie príčin leteckých nehôd a incidentov stála komisia na vyšetrovanie leteckých nehôd a incidentov, ktorej členov vymenúva a odvoláva minister dopravy. 
V ustanovení je tiež terminologický nesúlad s nariadením Komisie (EÚ) č. 1178/2011, ktoré nepozná pojem „personál“, ale používa pojmy „letová posádka, palubný sprievodca“. 

b) oblasť vnútrozemskej vodnej dopravy: 
V navrhovanom znení § 10a písm. p) nie je definované, čo by mali hlásenia týkajúce sa plavby lodí obsahovať a ani povinnosť osôb takéto hlásenia podávať, a ani sankcie vyplývajúce z porušenia týchto povinnosti. 
V ustanovení nie je definované, v akom rozsahu by sa mali evidovať lodné dokumenty (listiny), a či evidencia bude obsahovať aj osobné údaje, v takom prípade musí byť navrhovaný materiál zosúladený so zákonom č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len zákon č. 122/2013 Z. z.“). 
Ďalej nie je zrejmé, či bude príslušný zamestnanec dostatočne odborne spôsobilý a pripravený, keďže výkon inšpekcie môže vykonávať iba uznaná klasifikačná spoločnosť alebo právnická osoba poverená ministerstvom dopravy. 
V ustanovení je tiež terminologický nesúlad so zákonom č. 338/2000 Z. z., ktorý nepozná pojem „personál“, ale používa pojmy „posádka, členovia posádky plavidla, vodca plavidla“. 

c) oblasť námornej dopravy: 
V navrhovanom znení § 10a písm. p) nie je definované, v akom rozsahu by sa mali evidovať lodné dokumenty (listiny), a či evidencia bude obsahovať aj osobné údaje, v takom prípade musí byť navrhovaný materiál zosúladený so zákonom č. 122/2013 Z. z. 
Vyšetrovanie nehôd, ku ktorým došlo v priebehu plavby, je upravené zákonom č. 435/2000 Z. z. Minister dopravy vymenúva a odvoláva členov stálej komisie na vyšetrovanie námornej nehody a námornej mimoriadnej udalosti. Člen tejto stálej vyšetrovacej komisie musí mať ukončené vysokoškolské vzdelanie druhého stupňa, odbor námorná navigácia, strojný odbor alebo iný odbor technického zamerania. 
V ustanovení je taktiež terminologický nesúlad so zákonom č. 435/2000 Z. z., ktorý nepozná pojem „personál“, ale používa pojmy „členovia lodnej posádky, veliteľ námornej lode, dôstojníci, lodné mužstvo“. 
Túto pripomienku považujem za zásadnú. 
 	Z 	A 	Zásadná pripomienka akceptovaná, sporný text vypustený 	
MPRV SR 	k čl. I, bodu 16, k poznámkam pod čiarou 
Odporúčame dať znenie poznámok pod čiarou do súladu s bodom 22 prílohy č. 5 Legislatívnych pravidiel vlády SR, poznámky pod čiarou k odkazom 10e, 10f, 10k majú byť citované v chronologickom znení. Rovnako odporúčame v uvádzacích vetách, ktoré sa týkajú znení poznámok pod čiarou k odkazom, dávať tieto znenia do tvaru "poznámky pod čiarou k odkazom 10b až 10k znejú:" . K odkazu 10k k poznámke pod čiarou odporúčame slovo "Napríklad" neskracovať. K odkazu 10f odporúčame doplniť v poznámke pod čiarou za slovami " Zákon Národnej rady Slovenskej republiky č. 300/1993 Z. z. o mene a priezvisku" aj slovné spojenie "v znení neskorších predpisov." .  	O 	A 	 	
MPRV SR 	k čl. I, bodu 19 
Odporúčame dať znenie uvádzacej vety k poznámke pod čiarou k odkazu 12a do tvaru "Poznámka pod čiarou k odkazu 12a znie: " v súlade s bodom 37 prílohy č. 5 Legislatívnych pravidiel vlády SR. Rovnako odporúčame dať predpisy citované v poznámke pod čiarou do chronologického znenia v súlade s bodom 22 prílohy č. 5 Legislatívnych pravidiel vlády SR. 	O 	A 	 	
MPRV SR 	k čl. I, bodu 24 
Odporúčame prehodnotiť celé navrhované znenie § 24 ods. 2 ( slovné kvantifikátory "viac", "najviac", spravidla"), nakoľko slovo "spravidla" nevyjadruje dostatočnú určitosť a v kontexte celého ustanovenia odseku 2 vyznieva skôr vágne.  	O 	N 	Pripomienka neakceptovaná, z dôvodu potrieb aplikačnej praxe navrhuje sa odstrániť časové obmedzenie vyslania štátneho zamestnanca na vykonávanie funkcie v orgáne verejnej moci iného štátu alebo v medzinárodnej organizácii na maximálne 4 roky.  	
MPRV SR 	k čl. III 
V bode 3 odporúčame v uvádzacej vete k poznámke pod čiarou s odkazom 59a nedávať za tento odkaz zátvorku.  	O 	A 	 	
MPRV SR 	k čl. I, bod 9, § 7 ods. 6 písm. c) 
V § 7 ods. 6 písm. c) žiadame odstrániť slovné spojenie "a predsedá príslušným pracovným skupinám a výborom" . 

Odôvodnenie: 

1. V súlade so znením § 7 ods. 7 navrhovaného zákona, podrobnosti o pôsobnosti, úlohách, zásadách fungovania a vzťahoch stáleho zastúpenia k ministerstvám a k inštitúciám a orgánom Európskej únie ustanoví vláda v štatúte stáleho zastúpenia. Text „a predsedá príslušným pracovným skupinám a výborom“ podľa názoru Ministerstva pôdohospodárstva a rozvoja vidieka SR upravuje vzťahy stáleho zastúpenia k ministerstvám a k inštitúciám a orgánom Európskej únie, preto Ministerstvo pôdohospodárstva a rozvoja vidieka SR žiada jeho odstránenie z návrhu zákona. 

2. Na základe špecifického postavenia Ministerstva pôdohospodárstva a rozvoja vidieka SR vo vzťahu k inštitúciám a orgánom EÚ vyplývajúceho z pokrývania vysoko špecializovanej odbornej agendy vyžadujúcej na zasadnutiach pracovných skupín Rady EÚ ako aj výborov EÚ aktívnu prítomnosť expertov s dlhoročnou praxou, vysokého počtu pracovných skupín (98), historického princípu predsedania pracovným skupinám a výborom zástupcami pravidelne sa zúčastňujúcimi týchto zasadnutí (všetky ČŠ využívajú na predsedanie pracovných skupín Rady EÚ týkajúcich sa agendy pôdohospodárstva a rozvoja vidieka SR aktívnych členov týchto pracovných skupín a nie zástupcov stálych zastúpení pri EÚ), agendy financovanej EÚ v objeme vyššom ako je polovica celého rozpočtu EÚ a plynúcich ročných príjmov do rozpočtu SR v celkovej sume nad 600 miliónov EUR máme za to, že Stále zastúpenie SR pri EÚ nebude schopné obsadiť všetky miesta predsedov vyššie uvedených pracovných skupín v potrebnom rozsahu a na požadovanej odbornej úrovni. 

 	Z 	ČA 	Rozpor odstránený. 
Na základe elektronickej komunikácie s MPRV SR bolo dohodnuté, že sporné znenie § 7 ods. 6 písm. c) bude ponechané, pričom do osobitnej časti dôvodovej správy bude doplnená formulácia týkajúca sa určenia formátu predsedníctva v príslušných pracovných skupinách a výboroch Rady Európskej únie. MPRV SR vyslovilo s takýmto riešením súhlas. 
 	
MO SR 	K dôvodovej správe – osobitnej časti 
V odôvodnení k bodu 14 odporúčame slová „ods. 5“ nahradiť slovami „ods. 7“ z dôvodu, že odsek 7 upravuje spôsob výberu správnych poplatkov zastupiteľskými úradmi. 
 	O 	A 	 	
MO SR 	K čl. I 
K bodu 8 
V § 7 ods. 5 písm. j) odporúčame vypustiť slovo „členskými“ z dôvodu nadbytočnosti. 
 	O 	A 	 	
MO SR 	K čl. I 
K bodu 16 
V § 10a písm. a) odporúčame odkaz 10b) umiestniť nad slovo „občanov“ v súlade s § 14 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. 

 	O 	A 	 	
MO SR 	K čl. I 
K bodu 16 
V § 10a písm. d) odporúčame slovo „víza“ nahradiť slovom „víz“.  	O 	A 	 	
MO SR 	K čl. I 
K bodu 16 
V § 10a písm. k) odporúčame slová „poskytovanie súčinnosti pri zabezpečení ochrany“ nahradiť slovom „ochrana“. 	O 	N 	Súčasné znenie ustanovení k vybraným okruhom činností je prevzaté z Viedenského dohovoru o konzulárnych stykoch z roku 1961. Z pojmov „ochrana záujmov“ a „zastupovanie občanov“ je možné odvodzovať povinnosť konzula zabezpečiť v zahraničí pre občana SR priamy výkon týchto činností. Konzul Slovenskej republiky nemôže byť advokátom, právnym zástupcom, predkladateľom návrhov na súd v zastúpení občana ani orgánom s priamymi kompetenciami na úseku ochrany práv maloletých, preto je potrebné rozsah výkonu týchto konzulárnych funkcií a pomoci zastupiteľského úradu spresniť a zamedziť tak prípadným sťažnostiam občanov Slovenskej republiky na „neposkytnutie pomoci“ v zmysle zákona. V pojme „súčinnosť“ je zahrnutá široké spektrum konzulárnej pomoci a asistencie od sprostredkovania advokáta napr. v dedičskom konaní, poradenstva a usmernenia v prípade právnej pomoci a zastúpenia, v sprostredkovaní informácií od príslušných orgánov prijímajúceho štátu vo veciam ochrany práv maloletých pre vecne príslušné orgány Slovenskej republiky (napr. Centrum pre medzinárodnoprávnu ochranu detí a mládeže).  	
MO SR 	K čl. I 
K bodu 16 
V § 10a písm. m) odporúčame slová „poskytovanie súčinnosti pri zabezpečovaní zastúpenia štátnych občanov Slovenskej republiky“ nahradiť slovami „zastupovanie občanov Slovenskej republiky alebo zabezpečenia ich zastúpenia“. 

Odôvodnenie k § 10a písm. k) a m): 
Aj keď predkladateľ návrhu zákona v osobitnej časti dôvodovej správy uvádza, že „v dedičských konaniach, pri zabezpečení ochrany práv maloletých, a zastúpenia štátnych občanov Slovenskej republiky sa spresňujú ustanovenia o rozsahu pomoci zastupiteľského úradu, ktorú možno poskytnúť len formou „súčinnosti“ a nie priameho výkonu“, bližšie dôvody, prečo bude po novom rozsah poskytovania pomoci občanom pri zastupovaní pred súdmi a inými orgánmi prijímajúceho štátu a v dedičských konaniach na území prijímajúceho štátu zúžený, neuvádza. Zatiaľ čo v prípade ochrany práv maloletých a iných občanov Slovenskej republiky, ktorí nemajú plnú spôsobilosť na právne úkony návrh zákona síce pôvodnú „zabezpečovaciu“ činnosť nahrádza „súčinnosťou“, zároveň túto ochranu zveruje príslušným štátnym orgánom Slovenskej republiky, resp. orgánom prijímajúceho štátu, ktorým má príslušná diplomatická misia a konzulárny úrad súčinnosť poskytovať. Zúženie rozsahu konzulárnej pomoci občanom Slovenskej republiky nekorešponduje s článkom 5 písm. g) a i) Viedenského dohovoru o konzulárnych stykoch a ani s Programovým vyhlásením vlády Slovenskej republiky na roky 2012 – 2016 a so Zameraním zahraničnej a európskej politiky Slovenskej republiky na rok 2014, v ktorých sa uvádza zvyšovanie štandardu konzulárnych služieb s cieľom byť občanom v zahraničí čo najviac nápomocný nielen v krízových situáciách.  	O 	N 	Súčasné znenie ustanovení k vybraným okruhom činností je prevzaté z Viedenského dohovoru o konzulárnych stykoch z roku 1961. Z pojmov „ochrana záujmov“ a „zastupovanie občanov“ je možné odvodzovať povinnosť konzula zabezpečiť v zahraničí pre občana SR priamy výkon týchto činností. Konzul Slovenskej republiky nemôže byť advokátom, právnym zástupcom, predkladateľom návrhov na súd v zastúpení občana ani orgánom s priamymi kompetenciami na úseku ochrany práv maloletých, preto je potrebné rozsah výkonu týchto konzulárnych funkcií a pomoci zastupiteľského úradu spresniť a zamedziť tak prípadným sťažnostiam občanov Slovenskej republiky na „neposkytnutie pomoci“ v zmysle zákona. V pojme „súčinnosť“ je zahrnutá široké spektrum konzulárnej pomoci a asistencie od sprostredkovania advokáta napr. v dedičskom konaní, poradenstva a usmernenia v prípade právnej pomoci a zastúpenia, v sprostredkovaní informácií od príslušných orgánov prijímajúceho štátu vo veciam ochrany práv maloletých pre vecne príslušné orgány Slovenskej republiky (napr. Centrum pre medzinárodnoprávnu ochranu detí a mládeže).  	
MO SR 	K čl. I 
K bodu 16 
V § 10a písm. r) odporúčame slová „služobným predpisom“ nahradiť slovami „ všeobecne záväzným právnym predpisom“. Podmienky a spôsob poskytovania finančnej pomoci občanom Slovenskej republiky v mimoriadnych a odôvodnených prípadoch, v stave núdze a krízovej situácie v zahraničí by z dôvodu právnej istoty a predvídateľnosti u občanov, ktorí sa nachádzajú v zahraničí, nemal byť upravený predpisom, ku ktorému nemá verejnosť prístup. Prístup k informáciám o podmienkach a spôsobe poskytovania finančnej pomoci je potrebný aj z dôvodu eliminácie neodôvodnených žiadostí.  	O 	A 	 	
MO SR 	K čl. I 
K poznámke pod čiarou k odkazu 10e) 
V súlade s bodom 22 Prílohy č. 5 k Legislatívnym pravidlám vlády Slovenskej republiky odporúčame v texte poznámky pod čiarou uviesť ako prvý v poradí zákon č. 224/2006 Z. z. o občianskych preukazoch a o zmene a doplnení niektorých zákonov v znení neskorších predpisov. 
 	O 	A 	 	
MO SR 	K čl. I 
K poznámke pod čiarou k odkazu 10g) 
Slová „v znení neskorších predpisov“ odporúčame vypustiť. 
 	O 	A 	 	
MO SR 	K čl. I 
K poznámke pod čiarou k odkazu 10k) 
Text v poznámke pod čiarou odporúčame uviesť takto: 
„Napríklad § 12 ods. 9 zákona č. 395/2002 Z. z. o archívoch a registratúrach a o doplnení niektorých zákonov, § 43 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení zákona č. 342/2007 Z. z., § 10 zákona č. 330/2007 Z. z. o registri trestov a o zmene a doplnení niektorých zákonov v znení zákona č. 334/2012 Z. z.“. 
 	O 	A 	 	
MO SR 	K čl. I 
K bodu 24 
Slová „vedúci služobného úradu“ odporúčame spresniť a doplniť, či predĺženie doby vyslania je so súhlasom alebo bez súhlasu štátneho zamestnanca. 
Podľa zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov možno štátneho zamestnanca s jeho súhlasom dočasne vyslať na vykonávanie štátnej služby do cudziny a skrátenie alebo skončenie dočasného vyslania môže vedúci služobného úradu vykonať aj jednostranným úkonom, predĺženie je však možné len so súhlasom štátneho zamestnanca. 
 	O 	N 	Nakoľko tento zákon neustanovuje inak, v súlade s § 24 odsek 1 sa bude postupovať podľa § 40 ods. 2 zákona č. 400/2009 Z.z.  	
MO SR 	K čl. I 
K bodu 25 
Slová „vedúci služobného úradu“ odporúčame spresniť. 	O 	N 	Z formulácie prvej vety vyplýva, že mimo činnej štátnej služby môže zamestnanca zaradiť len Ministerstvo zahraničných vecí a európskych záležitostí SR. Je teda jednoznačné, že predĺžiť zaradenie mimo činnej štátnej služby z dôvodu podľa prvej vety môže len vedúci služobného úradu Ministerstva zahraničných vecí a európskych záležitostí SR. 	
MO SR 	K čl. III 
K bodu 3 
Slová „neskorších predpisov“ odporúčame nahradiť slovami „zákona č. ...../2014 Z. z.“ z dôvodu, že príloha č. 2 sa do zákona vkladá práve návrhom zákona, ktorý je predmetom medzirezortného pripomienkového konania. 
 	O 	A 	 	
MPSVR SR 	K čl. I bod 16 
Odporúčame v čl. I bode 16 v navrhovanom znení § 10a písm. l) na konci pripojiť tieto slová: 
„alebo ak ide o návrat alebo premiestnenie dieťaťa, ktoré má obvyklý pobyt na území Slovenskej republiky a nachádza sa na území iného štátu bez sprievodu rodiča, príbuzného alebo osoby, ktorá sa osobne stará o dieťa na územie Slovenskej republikyxy),“. 

Poznámka pod čiarou k odkazu XY znie: 
„xy) § 28 zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení zákona č. 466/2008 Z. z.“. 

Odôvodnenie: Jedná sa o spresnenie zákona č. 151/2010 Z. z. o zahraničnej službe a o zmene a doplnení niektorých zákonov v znení zákona č. 403/2010 Z. z. a o zmene a doplnení niektorých zákonov. Podľa § 28 zákona č. 305/2005 Z. z o sociálnoprávnej ochrane detí 
a o sociálnej kuratele a o zmene a doplnení niektorých zákonov v znení zákona 
č. 466/2008 Z. z., orgán sociálnoprávnej ochrany detí a sociálnej kurately vykonáva na základe oznámenia Diplomatickej misie Slovenskej republiky v zahraničí alebo Ministerstva zahraničných vecí Slovenskej republiky opatrenia na zabezpečenie 
a) návratu dieťaťa, ktoré má obvyklý pobyt na území Slovenskej republiky a nachádza sa na území iného štátu bez sprievodu rodiča, príbuzného alebo osoby, ktorá sa osobne stará 
o dieťa, a na ktoré sa nevzťahuje medzinárodný dohovor, na územie Slovenskej republiky, 
b) premiestnenia dieťaťa, ktoré sa narodilo na území iného štátu občanovi Slovenskej republiky a je opustené, na územie Slovenskej republiky. 
 	O 	A 	 	
MPSVR SR 	K čl. I bod 26 
Odporúčame v čl. I bode 26 uvádzaciu vetu upraviť nasledovne: „Zákon sa dopĺňa prílohami č. 1 a 2, ktoré vrátane nadpisov znejú:“. 
Odôvodnenie: Legislatívno-technická pripomienka. 
 	O 	A 	 	
MPSVR SR 	K doložke vybraných vplyvov 
Odporúčame z doložky vybraných vplyvov vypustiť termín začatia a ukončenia predbežného pripomienkového konania. 
Odôvodnenie: Predložený návrh nebol predmetom predbežného pripomienkového konania. 
 	O 	N 	Materiál bol predmetom predbežného pripomienkového konania.  	
MŽP SR 	K Čl. I § 7 ods. 5 
V Čl. I § 7 sa odsek 5 dopĺňa písmenom k), ktoré znie: 
„k) spolupodieľanie sa na koordinácii činností súvisiacich s rokovaniami orgánov medzinárodných dohovorov, ktorými je Slovenská republika viazaná.“. 
Odôvodnenie: 
Doplnenie, spresnenie a rozšírenie textu navrhovaného odseku o ďalšiu diplomatickú funkciu. 

 	O 	N 	Pripomienka neakceptovaná, navrhovaná funkcia nie je diplomatickou funkciou, ktorú plní stála misia. 	
MŽP SR 	K Čl. I § 10a 
V Čl. I § 10a sa dopĺňa novým písmenom s), ktoré znie: 
„s) spolupodieľanie sa na koordinácii činností súvisiacich s rokovaniami orgánov medzinárodných dohovorov, ktorými je Slovenská republika viazaná.“. 
Doterajšie písmeno s) sa označí ako písmeno t). 
Odôvodnenie: 
Doplnenie, spresnenie a rozšírenie textu navrhovaného paragrafu o ďalšiu konzulárnu funkciu 
diplomatickej misie a konzulárneho úradu. 

 	O 	N 	Pripomienka neakceptovaná, nakoľko navrhovaná funkcia nie je funkciou konzulárnou v zmysle § 10a. 	
MŽP SR 	K materiálu 
V dôvodovej správe A. Všeobecná časť odporúčame zosúladiť text týkajúci sa možných vplyvov navrhovaného zákona na podnikateľské prostredie s predkladacou správou a doložkou vybraných vplyvov. 
Odôvodnenie: V predkladacej správe, ako aj v doložke vybraných vplyvov je deklarované, že návrh zákona nemá vplyvy na rozpočet verejnej správy, podnikateľské prostredie, sociálne vplyvy, vplyvy na životné prostredie a informatizáciu spoločnosti. V dôvodovej správe A Všeobecná časť sa uvádza, že „prijatie navrhovaného zákona nebude mať vplyv na životné prostredie, informatizáciu spoločnosti, verejné financie a ani sociálne vplyvy, pričom bude mať možné negatívne vplyvy na podnikateľské prostredie.“ Vzhľadom na uvedené, odporúčame vzájomne zosúladiť predmetné časti materiálu. 
 	O 	A 	Pripomienka akceptovaná, znenie predkladacej správy upravené. 	
MŠVVaŠ SR 	K Čl. I bodu 16 
V článku I bode 16, v navrhovanom znení § 10a písm. h) odporúčame za slovami "Slovenskej republiky a" doplniť slová "vnútroštátnymi právnymi predpismi". 
Odôvodnenie: Legislatívno - technická pripomienka.  	O 	A 	 	
MZ SR 	K čl. I bod 16 
v § 10a písm. r) odporúčame slová „služobným predpisom“ nahradiť slovami „ všeobecne záväzným právnym predpisom“. 

Odôvodnenie: Vzhľadom k tomu, že sa jedná o poskytovanie finančnej pomoci všetkým občanom Slovenskej republiky odporúčame z dôvodu právnej istoty, podmienky bližšie špecifikovať priamo v návrhu zákona alebo v osobitnom predpise, ktorým bude všeobecne záväzný právny predpis. 
 	O 	A 	 	
ŠÚ SR 	K bodu 16 
Odporúčame v § 10a písmeno"r)" nahradiť písmenom "q)" a písmeno "s)" nahradiť písmenom "r)". 

 	O 	N 	Pripomienka neakceptovaná. 
Z dôvodu akceptovania zásadnej pripomienky MDVaRR SR, bolo znenie § 10a upravené a uplatnená pripomienka ŠÚ SR sa stala irelevantnou. 	
ŠÚ SR 	K bodu 16 
Poznámky pod čiarou odporúčame uvádzať v súlade s Legislatívnymi pravidlami vlády SR. 
 	O 	A 	 	
ÚPV SR 	Čl.I, bod 16 
V § 10a odporúčame za písmenom p) uviesť písmeno q) a následne upraviť označenie ďalších písmen.  	O 	N 	Pripomienka neakceptovaná. 
Z dôvodu akceptovania zásadnej pripomienky MDVaRR SR, bolo znenie § 10a upravené a uplatnená pripomienka ÚPV SR sa stala irelevantnou. 	
ÚPV SR 	Čl.I, bod 25 
V § 25a odporúčame uvádzať základné číslovky od 1 do 10 slovom (bod 6 legislatívnotechnických pokynov) a to aj s poukazom na súčasné znenie zákona č. 151/2010 Z. z. (pozri napr. súčasné znenie § 24). 	O 	A 	 	
OAP SVL ÚV SR 	K čl. I bod 16 
Bodom 16 návrhu, navrhovaným §10a písm. r, sa zavádza do zákona 151/2010 Z. z. inštitút návratnej a nenávratnej finančnej pomoci, ktorej podmienky a spôsob poskytovania ustanoví služobný predpis. Tato finančná pomoc má byť poskytovaná občanom Slovenskej republiky v odôvodnených prípadoch a v stave núdze alebo krízovej situácie. Podľa osobitnej časti dôvodovej správy potreba tohto inštitútu vyplýva zo skúseností z riešenia mimoriadnych, náročných konzulárnych prípadov pri ochrane občanov Slovenskej republiky. Upozorňujeme predkladateľa, že služobný predpis, ktorým majú byť upravené podmienky a spôsob poskytovanie takej finančnej pomoci nie je všeobecne záväzný a jeho záväznosť sa bude vzťahovať iba na zamestnancov služobného úradu, ktorý ho vydá. Odporúčame podmienky bližšie špecifikovať priamo v návrhu zákona alebo v osobitnom predpise, ktorým bude všeobecne záväzný právny predpis. 
 	O 	A 	Pripomienka akceptovaná, podmienky a spôsob poskytovania finančnej pomoci ustanoví ministerstvo všeobecne záväzným právnym predpisom. 	
OAP SVL ÚV SR 	K čl. I bod 18 
Navrhovanú formuláciu doplnenia §12 ods. 2 „a právnych aktov Európskej únie“ nahradiť slovami „a právne záväzných aktov Európskej únie“, z dôvodu jednotného používania rovnako ako je používaný v práve EÚ po nadobudnutí účinnosti Lisabonskej zmluvy. 
 	O 	N 	Zastupiteľské úrady SR by mali mať možnosť pri poskytovaní ochrany občanom EÚ brať do úvahy v rámci interpretácie práva EÚ čo najširší rozsah aktov EÚ, vrátane tých, ktoré nie sú právne záväzné. V rámci konzulárnej ochrany občanov EÚ môže ísť napr. o oznámenie Európskej komisie KOM (2011) 149 - Konzulárna ochrana občanov EÚ v tretích krajinách: súčasný stav a budúci vývoj. Pripomíname, že Súdny dvor EÚ v spojených veciach C 317/08, C 318/08, C 319/08 a C 320/08, bod 40, priznal určité právne účinky aj právne nezáväznému aktu EÚ.  	
OAP SVL ÚV SR 	K doložke zlučiteľnosti: 
Problematika návrhu právneho predpisu je upravená právom EÚ. Žiadame deklarovať súlad návrhu s právom EÚ v súlade s prílohou č. 1 k Legislatívnym pravidlám vlády SR. Žiadame uviesť najmä nariadenie Európskeho parlamentu a Rady (ES) č. 810/2009 z 13. júla 2009 , ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009), smernicu Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Mimoriadne vydanie Ú. v. EÚ, kap. 05/zv. 4; Ú. v. ES L 303, 2. 12. 2000), smernicu Rady 91/533/EHS zo 14. októbra 1991 o povinnosti zamestnávateľa informovať zamestnancov o podmienkach vzťahujúcich sa na zmluvu alebo na pracovno-právny vzťah (Mimoriadne vydanie Ú. v. EÚ, kap. 05/zv. 2; Ú. v. ES L 288, 18. 10. 1991). 
 	O 	ČA 	Do doložky zlučiteľnosti bola doplnená smernica Rady 91/533/EHS. 

Nariadenie Európskeho parlamentu a Rady (ES) č. 810/2009 z 13. júla 2009 , ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009), smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Mimoriadne vydanie Ú. v. EÚ, kap. 05/zv. 4; Ú. v. ES L 303, 2. 12. 2000) boli v doložke zlučiteľnosti citované. 	
OAP SVL ÚV SR 	K doložke vybraných vplyvov a k predkladacej správe: 
Predkladateľ uvádza v predkladacej správe a v doložke vybraných vplyvov, že návrh nemá vplyv na rozpočet verejnej správy. Upozorňujeme, že bodom 16 návrhu, navrhovaným §10a písm. r, sa zavádza do zákona 151/2010 Z. z. inštitút návratnej a nenávratnej finančnej pomoci, ktorej podmienky a spôsob poskytovania ustanoví služobný predpis. Z uvedeného vyplýva, že návrh bude mať vplyv na rozpočet verejnej správy a je preto potrebné to uviesť v predkladacej správe a tiež v doložke vybraných vplyvov. 
 	O 	A 	Pripomienka akceptovaná, doložka vplyvov v časti A.3 bola upravená. 	
GP SR 	1. K návrhu uznesenia vlády 
V nadväznosti na navrhované znenie § 7 ods. 7 odporúčame v návrhu uznesenia vlády doplniť úlohu B.3 pre podpredsedu vlády a ministra zahraničných vecí a európskych záležitostí v tomto znení: 
„B.3. vypracovať a predložiť na rokovanie vlády Štatút Stáleho zastúpenia Slovenskej republiky pri Európskej únii 
Termín: (napríklad do troch mesiacov od nadobudnutia účinnosti zákona)“. 
 	O 	N 	Štatút SZ SR pre EÚ bol schválený na rokovaní vlády SR 8.1.2014 (uznesenie vlády SR č. 8/2014)  	
GP SR 	2. K čl. I bodu 9 
Z dôvodu prehľadnosti systematiky návrhu zákona a s prihliadnutím na osobitné postavenie Stáleho zastúpenia Slovenskej republiky pri Európskej únii odporúčame upraviť jeho pôsobnosť v samostatnom paragrafe (napr. § 7a). 
 	O 	N 	Pripomienka neakceptovaná. Predloženú úpravu § 7 považujeme za vyhovujúcu. 	
GP SR 	3. K čl. I bodu 16 /§ 10a písm. h)/ 
Z návrhu nie je jednoznačne zrejmý rozsah významu pojmu „v prípadoch hodných osobitného zreteľa“. Odporúčame aspoň v dôvodovej správe bližšie konkretizovať význam tohto pojmu. 
 	O 	N 	Pripomienka neakceptovaá, text bol vypustený na základe pripomienky MV SR. 	
GP SR 	4. K čl. I bodu 16 /§ 10a písm. n)/ 
Konzulárna funkcia podľa písmena n) je vyjadrená v súlade s čl. 5 písm. j) dohovoru, ale doplnením odkazu 10j na zákon č. 97/1963 Zb. o medzinárodnom práve súkromnom procesnom v znení neskorších predpisov dochádza k situácii, ktorá môže viesť k nesprávnemu výkladu, že nejde aj o konzulárnu funkciu doručovania procesných dokumentov pre orgány činné v trestnom konaní a súdy v trestnom konaní. 

Navrhujeme text ponechať v pôvodnom znení bez odkazu na uvedenú právnu normu. V prípade neakceptácie tejto pripomienky odporúčame uvedený rozsah výkladu konzulárnej funkcie bližšie vysvetliť v dôvodovej správe k návrhu. 

 	O 	A 	 	
KOZ SR 	Stanovisko k návrhu zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení niektorých zákonov v znení zákona č. 403/2010 Z. z. a o zmene a doplnení niektorých zákonov  
KOZ SR k návrhu nemá pripomienky. 	O 	A